**Konkurenčná klauzula**

 **Dohoda o zmene a doplnení pracovnej zmluvy**

uzatvorená v zmysle ust. § 54 a ust § 83a zákona č. 311/2001 Z. z. Zákonník práce v znení neskorších predpisov medzi:

Zamestnávateľ:
Sídlo:

IČO:

V mene ktorého koná Ing. konateľ

( ďalej aj ako „ Zamestnávateľ“)

a

Zamestnanec:

Trvale bytom:

R. č.:

( „ Zamestnanec“)

Zamestnanec a zamestnávateľ uzatvorili dňa pracovnú zmluvu, na základe ktorej Zamestnanec pracuje u Zamestnávateľa ako personálny manažér ( ďalej spolu aj ako „ Pracovná zmluva“).

I. Vzhľadom na to, že Zamestnanec v priebehu trvania pracovného pomeru mal možnosť nadobudnúť informácie alebo znalosti, ktoré nie sú bežne dostupné a ich využitie by mohlo privodiť Zamestnávateľovi podstatnú ujmu, Zamestnanec a Zamestnávateľ sa dohodli na doplnení Pracovnej zmluvy nasledovne:

Za článok 6 Pracovnej zmluvy sa dopĺňa nový článok 6A, s názvom

**Obmedzenie zárobkovej činnosti po skončení pracovného pomeru**

1. Zamestnávateľ a zamestnanec sa dohodli, že zamestnanec po skončení pracovného pomeru nebude počas 1 roka vykonávať zárobkovú činnosť, ktorá má k predmetu činnosti Zamestnávateľa konkurenčný charakter. Za konkurenciu a konkurenčný charakter činnosti sa na účely tohto dojednania považuje poskytovanie rovnakých alebo obdobných tovarov a služieb ako sú tovary a služby poskytované Zamestnávateľom.
2. Zamestnávateľ poskytne Zamestnancovi peňažnú náhradu za obmedzenie výkonu inej zárobkovej činnosti podľa ods. 1 v sume 50% priemerného mesačného zárobku Zamestnanca za každý mesiac plnenia záväzku podľa ods. 1. Peňažná náhrada je splatná vo výplatnom termíne určenom u Zamestnávateľa na výplatu mzdy, a to za predchádzajúce mesačné obdobie.
3. Zamestnanec a Zamestnávateľ sa dohodli na peňažnej náhrade, ktorú je Zamestnanec povinný zaplatiť, ak poruší záväzok podľa ods. 1 vo výške celkovej sumy peňažnej náhrady Zamestnávateľa dohodnutej podľa ods. 3. Zaplatením peňažnej náhrady záväzok Zamestnanca podľa ods. 1 zanikne.
4. Zamestnávateľ môže od záväzku podľa ods. 2 odstúpiť len počas trvania pracovného pomeru Zamestnanca; záväzok zaniká prvým dňom kalendárneho mesiaca nasledujúceho po mesiaci, v ktorom bolo odstúpenie doručené Zamestnancovi, najneskôr však posledným dňom trvania pracovného pomeru.
5. Zamestnanec môže záväzok podľa ods. 1 vypovedať, ak mu Zamestnávateľ nevyplatil peňažnú náhradu do 15 dní od uplynutia jej splatnosti; záväzok zaniká dňom, v ktorom bola výpoveď doručená Zamestnávateľovi.
6. Odstúpenie od tejto dohody podľa ods. 4 a výpoveď tejto dohody podľa ods. 5 tejto dohody musia byť písomné, inak sú neplatné.

 II. Ostatné ustanovenia pracovnej zmluvy, ktoré nie sú týmto dodatkom upravené, zostávajú v platnosti bez zmeny.

Tento dodatok je neoddeliteľnou súčasťou pracovnej zmluvy a nadobúda platnosť dňom podpisu..

 Zmluvné strany vyhlasujú, že sa s dodatkom oboznámili, jeho obsahu porozumeli a na znak toho, že nebol uzavretý v tiesni, pod nátlakom alebo za nápadne nevýhodných podmienok, ho v dvoch exemplároch podpisujú.

Každá zmluvná strana obdrží jeden rovnopis tohto dodatku.

V Bratislave, dňa .............

 XYZ, s.r.o.

......................................... ........................................

Zamestnanec Ing. konateľ